# Bentsyylialkoholi

### Wikipedia

Bentsyylialkoholi eli fenyylimetanoli on aromaattinen alkoholi, jota käytetään pienissä määrin hajuaineena deodoranteissa. Se on myös tärkeä liuotin esimerkiksi maalinpoistoaineissa. Kemiallisesti siinä on bentseenirengas, johon on liittynyt metanolirunko.

Aineen molekyylikoostumus on C7H80, rakennekaava C6H5CH2OH, CAS-numero 100-51-6 ja moolimassa 108,13 g/mol. Huoneenlämmössä se on neste, jonka tiheys on 1,045 kg/m3, sulamispiste -15 celsiusastetta, höyrystymislämpötila 205 °C, leimahduspiste 93 °C c.c. ja itsesyttymislämpötila 436 °C. Bentsyylialkoholista käytetään myös nimityksiä bentseenimetanoli, fenyylikarbinoli, alfa-hydroksitolueeni, bentsoyylialkoholi ja fenyylimetanoli.

Bentsyylialkoholia voi valmistaa bentsyylikloridista (C7H7Cl) alkaalikarbonaattien avulla tai pelkistämällä bentsaldehydistä (C6H5CHO). Se on huoneenlämmössä väritön, hieman öljymäinen neste, jossa on mieto, miellyttävä tuoksu. Se on kohtalaisen hyvin veteen liukeneva (4 g/100 ml), samoin moniin orgaanisiin liuottimiin. Se oksidoituu ilman vaikutuksesta hitaasti bentsaldehydiksi.

Bentsyylialkoholia on yhtenä ainesosana muun muassa jasmiini- ja neilikkaöljyssä sekä perubalsamissa. Se on muun muassa ihoa ärsyttävä aine, mikä on mainittava käyttöturvallisuustiedoissa.

Bentsyylialkoholi on myös hyväksytty EU:ssa elintarvikkeiden lisäaineeksi. Sen tehtävä on toimia kantaja-aineena. Bentsyylialkoholin E-koodi on E 1519.

## [muokkaa] Katso myös

- Fenoli

## [muokkaa] Aiheesta muualla

- Bentsyylialkoholin kansainvälinen kemikaalikortti

Haettu osoitteesta http://fi.wikipedia.org../../../b/e/n/Bentsyylialkoholi.html

Luokat: Aromaattiset yhdisteet | Liuottimet | Alkoholit | Elintarvikelisäaineet

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Deutsch
- English
- 日本語